三至堂
作者：黄庭堅
朝代：宋

paragraphs: 楊公父子孫，俱出文昌宮。
朱轓與別駕，同最治民功。
當年竹馬兒，市上白鬢翁。
相語府門前，郎君有家風。
築室俯飛鳥，我來歲仲冬。
人煙空橘柚，梅蘤破榛叢。
延客煮茶藥，使君語雍容。
疇昔識二父，只今天柱峰。
故開堂北門，突兀在眼中。
千秋萬歲後，野人猶致恭。
借問經始誰，開國華陰公。